Agnelo Rossi

**Agnelo Rossi** (fopprinnelig navn: **Aniello Rossi**; født 1913–1995) var en brasiliansk katolsk kardinal som tjenestegjorde som erkebiskop av São Paulo fra 1964 til 1970. Deretter ble han kalt til Den romerske kurie, hvor han hadde flere sentrale roller: Først som prefekt for Kongregasjonen for folkenes evangelisering (1970–1984), deretter som president for Administrasjonen av Den Apostoliske Stols patrimonium (1984–1989), og til slutt som dekan for kardinalkollegiet fra 1986 til 1993.

Han ble kreert til kardinal av pave Paul VI i 1965. Agnelo Rossi deltok i konklavet august 1978 som valgte pave Johannes Paul I, og i konklavet oktober 1978 som valgte pave Johannes Paul II.

## Liv og virke
### Bakgrunn
Agnelo Rossi studerte filosofi og katolsk teologi i Campinas, São Paulo og Roma. I Roma var han seminarist ved Pontifício Colégio Pio Brasileiro.

### Prest
Han ble ordinert til prest i Roma den 27. mars 1937. Deretter var han i et år privatsekretær for biskopen av Campinas før han tiltrådte en stilling som foreleser ved seminaret i São Paulo. Fra 1943 til 1956 tjenestegjorde han som viserektor ved det økonomiske fakultet i Campinas, viserektor ved universitetet der, redaktør for en avis og kannik ved den lokale katedralen.

### Biskop av Barra do Piraí
Den 5. mars 1956 utnevnte pave Pius XII ham til biskop av Barra do Paraí. Han ble bispeviet av biskopen av Campinas, Paulo de Tarso Campos, den 15. april samme år. Medkonsekratorene var erkebiskop Hélder Câmara, hjelpebiskop av São Sebastião do Rio de Janeiro, og Vicente Ângelo José Marchetti Zioni, hjelpebiskop i São Paulo.

### Erkebiskop av Ribeirão Preto
Den 6. september 1962 utnevnte pave Johannes XXIII ham til erkebiskop av Ribeirão Preto. Fra 1962 til 1965 deltok Agnelo Rossi i alle fire sesjoner i Det andre Vatikankonsil som konsilfader. Fra 1963 til 1970 var han president for Den brasilianske bispekonferanse.

### Erkebiskop av São Paulo
Den 1. november 1964 utnevnte pave Paul VI ham til erkebiskop av São Paulo.

### Kardinal
Noen måneder senere, den 22. februar 1965, opphøyde paven ham til kardinalprest i kardinalkollegiet med titulærkirken *[[Gran Madre di Dio]]*. 

### Prefekt for kongregasjonen for folkenes evangelisering
Den 22. oktober 1970 utnevnte paven ham til prefekt for Kongregasjonen for folkenes evangelisering. Pave Johannes Paul II bekreftet Agnelo Rossi som prefekt og betrodde ham en rekke administrative og representative oppgaver. 

Kongregasjonen for folkenes evangelisering utstedte i 1978 et på den tid ikke alment bekjentgjort dokumentet *Faculties and Privileges Granted to Clergy and Catholics Living in Mainland China in These Grave Circumstances*;dette skjeddeunder Rossis embetsperiode. For å håndtere mangelen på prester og biskoper i Kina som Vatikanet anså som legitime, lempet dokumentet på ulike krav angående forvaltningen av sakramentene, ordinasjonen av prester og hvordan prester kunne utføre sine plikter.

Den 8. april 1984 trakk Agnelo Rossi seg som kardinalprefekt og ble president for Administrasjonen av Den apostoliske stols patrimonium, en stilling han hadde til 1989. 

Den 19. desember 1986 ble Agnelo Rossi kardinalbiskop av Ostia og dekan for kardinalkollegiet. Han hadde denne stillingen til han sa den fra seg den 31. mai 1993.

Samme år, 1993, vendte kardinal Rossi tilbake til sitt hjemland Brasil.

Han døde av kreft i Indaiatuba den 21. mai 1995. Han ble gravlagt i Vår Frue av Guadalupes helligdom, som han hadde vært med på å opprette.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos * (1895-1970 *1935
* Kardinal *Agnelo Rossi* (1913-1995) *1956

## Referanser


## Eksterne lenker
* Biografi på The Cardinals of the Holy Roman Church